cyanic-selkie/wikianc huggingface dataset:
KB Network School
Forretningsidéen bak KB Network School var å selge medlemskap hvor man fikk opplæring i nettverkssalg og samtidig ble berettiget provisjon på videresalg av selskapets produktserie, samt verving av nye deltakere. Deltakerne betalte inntil 10,000 kroner for deltakelse i konseptet, og forpliktet seg samtidig til et månedlig kjøp av selskapets produkter til 1,300 kroner. De som lot seg verve ble forespeilet månedsinntekter fra 100,000 til 300,000 kroner.
Huelva
Lokalisering og historie
Legemet til Glyndwr Michael, den fiktive «Major William Martin, Royal Marines», er gravlagt i San Marco-seksjonen i kirkegården Nuestra Senora under en gravstein som forteller at «William Martin, født 29. mars 1907, død 24. april 1943, elsket sønn av John Glyndwyr og den avdøde Antonia Martin fra Cardiff, Wales, DULCE ET DECORUM EST PRO PATRIA MORI, R.I.P.»''
Yahya Kemal Beyatlı kultursenter
Yahya Kemal Beyatlı kultursenter (tyrkisk: Yahya Kemal Beyatlı Kültür Merkezi, forkortet YKB Kültür Merkezi), tidligere ArenaMega kongressenter (tyrkisk: ArenaMega Kongre Merkezi), er en konsert- og sportshall, et kultursenter og et konferanse- og utstilingssenter i Halkalı-området i  Küçükçekmece kommune, om lag ti kilometer vest for Istanbuls sentrum, i Tyrkia.
KB Network School
Produktene som deltakerne solgte ble levert av det britiske selskapet Nutrition For Life International. I 1999 ble begge selskapene dømt for smugling av ulovlig helsekost i Drammen tingrett. KB Network School ble ilagt en bot på 50,000 kroner, mens Nutrition For Life International måtte tåle inndragning av 416,000 kroner som tilsvarte verdien på varene. Sjåføren som kjørte lastebilen ble også ilagt en bot på 40,000 kroner. Tollvesenet vurderte den reelle verdien av varene til en tiendedel av hva medlemmene måtte kjøpe dem for.
Yahya Kemal Beyatlı kultursenter
Bygningen har et samlet areal på tretti tusen kvadratmeter, med et konsertlokale som har en kapasitet på 35 000 tilskuere, hvorav 10 000 innendørs. Ved åpningen hadde senteret Europas største scene, med et areal på 704 kvadratmeter. Scenens arkitektur viser en moderne tolkning av Celsus-biblioteket.
Ryfylkemuseet
Ryfylkemuseet er regionmuseum for kommunene Forsand, Strand, Hjelmeland, Suldal, Sauda, Finnøy, Rennesøy og Kvitsøy. Regionen omfatter, øy-, fjord- og fjell-landskapet Ryfylke i Rogaland og har et folketall på ca. 30 000.
Administrasjonen til museet ligger på Sand, men museet kjennetegnes av at det har mange museumsanlegg som står på sine opprinnelige steder omkring i bygdene. Museet har avdelinger i de fleste kommunene. Hvert år gir museet ut årboken Folk i Ryfylke.
Historikk
Ryfylkemuseet ble etablert som regionsmuseum for Ryfylke gjennom en avtale mellom styret i det daværende Rogaland Folkemuseum og Rogaland fylkeskommune 21. oktober 1980. Det praktiske arbeidet med utviklingen av museet startet da det ble etablert nytt hovedsete på Sand året etter.
KB Network School
I mars 2000 kunngjorde Nutrition For Life International at de kuttet alt samarbeid med KB Network School med umiddelbar virkning. Årsaken var ifølge Nutrition For Life International at avtalen skulle ha vært misligholdt, noe KB Network School benektet.
Ryfylkemuseet
Historikk
Det tidligere Rogaland Folkemuseum ble stiftet i 1936. Meningen var at det skulle bygges opp et folkemuseum ved Mosvatnet i Stavanger med bygninger fra Jæren, Ryfylke og Stavanger. Men grunnleggerne av museet lyktes ikke med å gjennomføre denne planen, og bygningene som museet etterhvert fikk hånd om ble stående på sine opprinnelige tomter. På den måten ble Rogaland Folkemuseum etterhvert et museum med de fleste av samlingene stående på «rot».
Etter omgjøringen til regionmuseum for Ryfylke ble samlingene på Jæren, som blant annet omfattet Grødalans-tunet, overført til Hå bygdemuseum og den nye museumsenheten Jærmuseet. Samlingene som museet hadde i Hjelmeland og Suldal gikk inn i regionmuseet.
Etter hvert som museet har fått flere stillinger, har engasjementet i andre deler av regionen økt. I sammenheng med museumsreformen ble det i 2001 inngått avtaler med kommunene om etablering av Ryfylke som en konsolidert museumsenhet. Alle de kommunale samlingene er nå underlagt Ryfylkemuseet.
Avdelinger
Ryfylkemuseet har følgende avdelinger:
Huelva
Lokalisering og historie
Det britiske Samveldets krigsgravkommisjon la i januar 1998 til en inskripsjon på gravsteinen som forteller at «Glyndwr Michael tjenestegjorde som major William Martin».
Fuyun
Fuyun (kinesisk: 富蕴; pinyin: Fùyùn Xiàn, uigursk: خْكتْكاَي ناھىيىسى, Koktokay Nahiyisi) er et fylke i byprefekturet Altay i den autonome regionen Xinjiang i Folkerepublikken Kina.
Huelva
Lokalisering og historie
Den 11. oktober 2005 traff orkanen Vince land i Huelva som en tropisk depresjon.
Fuyun
Befolkningen var 82,098 i 1999.
I 1931 ble området rammet av et stort jordskjelv, Fuyun-jordskjelvet (Fuyun dizhen).
Huelva
Dagens Huelva
Den lokale fotballklubben, Recreativo de Huelva, er den eldste i Spania. Den ble opprettet av gruvearbeidere fra det britiske selskapet Rio Tinto Group i 1889.
Havnen
Havnen i Huelva er inndelt i to seksjoner: den indre havnen i byen og den ytre havnen, som også er hovedhavnen. Den indre (en av kaiene) ble konstruert i 1972, den østlige kaianlegget, og som erstattet havneanlegg av dårlig kvalitet fra mellom 1900 og 1910. For øyeblikket er kaien benyttet for mindre trafikk, inkludert turistbåter.
Ytre havn med seks kaianlegg ble bygget i 1965 og ligger sør for elven Tinto.
Demografi
Huelva hadde en befolkning på 149 410 i 2010. Byen erfarte en befolkningseksplosjon på 1800-tallet grunnet utnyttelsen av mineralressursene i området og enda en ved byggingen av Polo de Desarrollo på 1960-tallet. Byen hadde kun 5 377 innbyggere i 1787, noe som steg til kun 8 519 ved 1857. Fra 1887 fikk byen en rask vekst som nådde 21 539 innbyggere i 1900 og 56 427 førti år senere. Ved 1970 hadde dette tallet steget til 96 689. Ytterligere rask ekspansjon skjedde og antallet innbyggere hadde nådd 141 479 ved 1991.
I de siste ti årene har innvandring fra både utlandet og fra omliggende områder ført til fortsatt vekst i byens befolkning. I 2007 nådde byen 145 000 mens metropolittområdet hadde berørt 232 000, innbefattet de omliggende områdene Aljaraque, Moguer, San Juan del Puerto, Punta Umbría, Gibraleón og Palos de la Frontera. Folketellingen av 2006 merket seg en utenlandsk befolkning på bortimot 5 000 mennesker i de urbane områdene, de fleste av disse var av marokkansk opprinnelse.
Kunstnere
De mest framtredende kunstnerne i Huelva har vært blant annet poeten og vinneren av Nobelprisen i litteratur, Juan Ramón Jiménez, skulptøren Antonio León Ortega, forfatteren Nicolas Tenorio Cerero og maleren Daniel Vázquez Díaz.
Andre framstående kunstnere i Huelva er maleren José Caballero, Pedro Gómez y Gómez, Antonio Brunt, Mateo Orduña Castellano, Pablo Martínez Coto, Manuel Moreno Díaz, Juan Manuel Seisdedos Romero, Francisco Doménech, Esperanza Abot, José María Labrador, Sebastián García Vázquez, Pilar Barroso, Juan Carlos Castro Crespo, Lola Martín, Antonio Gómez Feu, Rafael Aguilera og Florencio Aguilera Correa. Miguel Biez, kalt for el Litri er kanskje byens mest kjente kunstner; han ble drept i en tyrefekting i 1929.
Christofer Columbus
Blant byens attraksjoner i denne provinsen er steder knyttet til oppdageren Christofer Columbus. Disse finnes i selve byen, Moguer, Palos de la Frontera, og klosteret La Rábida. Klosteret var hvor Columbus søkte støtte hos fransikanermunkene for å fremme hans sjøreise. De introduserte ham til rike lokale sjøfolk som blant annet brødrene Pinzon og til sist arrangerte et møte i Sevilla med kongeparet Ferdinand og Isabella.
Vennskapsbyer
Huelva har følgende vennskapsbyer:
Varmforsinking
Varmforsinking, også ofte feilaktig omtalt som varmgalvanisering, er en velkjent, effektiv og rask måte å korrosjonsbeskytte stål på. Metoden har vært kjent siden 1700-tallet og hovedprinsippene i utførelsen er de samme i dag. Galvanisering (også kalt el-forsinkning) medfører et lignende resultat der man i stedet bruker elektrolytt. Varmforsinking foregår i faste anlegg med store bad. Stålet blir forbehandlet og dyppes deretter i flytende sink. Etter nedkjøling kan stålet umiddelbart tas i bruk.
I motsetning til maling og galvanisering, der belegget blir liggende utenpå stålet, vil sink og jern reagere med hverandre og danne en jern-/sinklegering ved varmeforsinking. Dette medfører at overflaten blir mer motstandsdyktig mot mekanisk slitasje og mot skader i belegget.
If It’s Alright With You
«If It's Alright With You» er en sang skrevet av Kenny O'Dell og Larry Henley som ble spilt inn og gitt ut på singel med Rose Colored Glass i 1971.
Varmforsinking
Stålet får en vedlikeholdsfri korrosjonsbeskyttelse i mange tiår. Det finnes eksempler på stål som ble varmforsinket for over hundre år siden, og som fremdeles er rustbeskyttet og fullt anvendelig.
Begrepsforvirring
Begrepsforvirringen stammer fra det faktum at ordet galvanisering har kommet til å brukes generelt om forsterking av en metalls motstand mot korrosjon, og blir dessuten brukt som synonym for forsterking eller herding som ikke har med noen av de tekniske prosessene å gjøre. Ordet galvanisering har sin opprinnelse i Luigi_Galvanis grunnleggende oppdagelser innenfor elektrokjemi.
Galvanisation
Sanntidssystem
Et sanntidssystem er et datasystem som karakteriseres ved at riktigheten av dets beregninger ikke bare avhenger av logisk korrekthet, men også av om de ankommer tidsnok. Tidskravet skyldes sanntidssystemets interaksjon med en dynamisk omverden.
Klassifisering
Sanntidssystemer klassifiseres etter hvilken type tidskrav de skal håndtere:
Referanser
실시간 Reálny čas
El Infiernillo-demningen
El Infiernillo-demningen er en statlig eid og drevet steinfyllingsdam med vannkraftverk i elva Balsas, med et reservoar som spenner over delstatene Guerrero og Michoacán i det sørlige Mexico. Selve demningen ligger i kommunen La Unión i Guerrero. Kraftverket ble planlagt fra 1958 og stod ferdig i 1966, med en installert produksjonseffekt på 960 MW fra 1963 og 1 705 MW fra 1966, fordelt på seks turbiner.
Demningen er 149 meter høy og 350 meter lang. Reservoaret rommer et vannvolum på 9 km³ (9 mill m³). I 1979 ble demningen rammet av et jordskjelv som forårsaket noe ødeleggelser.
Thalattosuchia
Thalattosuchia er en utdødd gruppe av krokodillelignende krypdyr. Gruppen omfatter dyr som i høy grad var utstyrt for et liv i havet.
Gruppen deles i to familier. Til Metriorhynchidae regnes blant annet Dakosaurus og Geosaurus. Til Teleosauridae regnes blant annet Pelagosaurus.
Makefil
En makefil (engelsk: Makefile) er en datafil som inneholder et sett med direktiver som benyttes av byggesystemet make for å generere en målkode ut fra kildekoden. En makefil dirigerer vanligvis hvordan make skal kompilere og lenke et dataprogram.
Oz Fox
Oz Fox har også spilt i Rags to Riches og Sin Dizzy, og for ikke lenge siden ble han medlem av bandet Bloodgood. Han bruker en svart- og gul-stripete Jackson Soloist Custom gitar.
Summertime
«Summertime» er en arie komponert av George Gershwin for operaen Porgy og Bess (1935). Teksten ble skrevet av DuBose Heyward. Den første innspillingen var ved den amerikanske sopranen Abbie Mitchell (1884–1960). Sangen ble raskt en populær jazzstandard og har blitt tolket av andre minst 25 000 ganger, deriblant versjoner av både Billie Holiday og Ella Fitzgerald. Den kom på populærmusikkens hitlister med Ricky Nelsons rock'n'roll-versjon i 1962 og Billy Stewarts R&B-versjon i 1966, mens Janis Joplins innspilling fra 1969 har endt opp blant de mest kjente og anerkjente versjonene.
Timothy Gaines
Timothy Gaines (født 15. september 1962 i Portland, Oregon) var tidligere medlem av det kristne metalbandet Stryper. Han var bandets første bassist og ble med i bandet i 1983 og tilførte raskt kvalitet til lydbildet med sitt spill på bassgitar, sin bakgrunnsvokal, og sitt spill på keyboard.
Han deltok på platene The Yellow and Black Attack i 1984 og Soldiers Under Command i 1985. Men siden forlot han Stryper og deltok på en rekke andre prosjekter. I 1996 begynte han å samarbeide med Irene Kelly sine produksjoner. Han er nå gift med henne og bor i Tennessee. Selv om han hadde en vellykket reunion med Stryper i 2003, ble de enige om å fortsette hver for seg uten å etablere et fast samarbeid igjen.
Adolf Dassler
Adolf «Adi» Dassler (født 3. november 1900 i Herzogenaurach i Tyskland, død 6. september i 1978 i Herzogenaurach) var en tysk forretningsmann og grunnlegger av selskapet Adidas, produsent av treningstøy og sportsutstyr.
Biografi
Dassler hadde bakgrunn som baker, men lagde sitt første skopar i 1920 i sin mors kjøkken. Dassler var en aktiv friidrettsløper og ønsket å lage spesialsko for de ulike øvelsene. Han brukte seilduk som et sentralt materiale, men også silke fra fallskjermer og lær fra hjelmer som de fant på bygdene etter den første verdenskrig. Han ble kjent for sine lette løpesko, etter hvert også med pigger. Med støtte av sin far, Christoph, og to av hans arbeidskamerater (brødrene Zehlein), som arbeidet i en skofabrikk i et smedverksted ble Adi Dasslers første skoproduksjon satt i system.
1924 - Gebrüder Dassler Schuhfabrik
I 1924 ble hans to år eldre bror Rudolf («Rudi») Dassler med i skoproduksjonen, og de startet selskapet Gebrüder Dassler Schuhfabrik (Brødrene Dasslers Skofabrikk). Under sommer-OL 1928 i Amsterdam hadde Brødrene Dasslers utstyrt en rekke utøvere med sine spesialsko. Dette la et fundament for selskapets internasjonale vekst, og de solgte rundt 200 000 par sko i året før den andre verdenskrig. Det hører med til historien at Jesse Owens vant sine OL-gull i Berlin, 1936 med Dasslerbrødrenes piggsko på beina.
1978 - Horst Dassler tar over
I 1973 etablerte Adi Dasslers sønn, Horst Dassler, sitt selskap Arena, som produserte svømmeutstyr. Etter Adolf Dassler bortgang i 1978 tok sønnen og hans kone, Käthe, over selskapet. Adidas ble et limited selskap i 1989, men aksjene ble ikke lagt ut som offentlig aksjeselskap før 1995. Selskapet er per 2008 verdens nest største fabrikant av sportstøy.
Knut Martin Haraldsen
Knut Martin Haraldsen (født 25. mai 1994 i Haugesund, Rogaland) er en norsk styrkeløfter, som konkurrerer for Karmøy Styrkeløftklubb.
Ahmed Ali Mohammed Qurei
Ahmed Ali Mohammed Qurei, også skrevet Ahmad ˁAlī Muhammad Qurayˁ eller Qureia, Kurei (أحمد علي محمد قريع, født 26. mars 1937 i Abu Dis i Palestinamandatet, død 22. februar 2023 i Ramallah på Vestbredden), også kjent ved sitt kunya Abu Ala (farsavledede navn, Alas sønn, arabisk: أبو علاء), var en palestinsk politiker som var statsminister i Den palestinske selvstyremyndigheten fra 2003 til 2006.
Før dette var han leder for Palestinas lovgivende forsamling og hadde en rekke viktige verv i Palestinas frigjøringsorganisasjon (PLO) fra 1970-årene.
Qurei er kjent som en moderat politiker med finansbakgrunn. Han ble i 1993 hedret med storkors av Den Kongelige Norske Fortjenstorden.
Tidlig politisk karriere
Ahmed Qureis fødested Abu Dis er litt sørøst for Jerusalem. Han ble bankmann og virket i Saudi-Arabia, noe han fikk nytte av i sitt arbeid for Palestinas frigjøringsorganisasjon (PLO).
Han sluttet i bankvesenet og ble med i Fatah-fraksjonen, Yasser Arafats kamporganisasjon og den største av de politiske og militære organisasjoner som i 1968 gikk sammen og dannet Palestinas frigjøringsorganisasjon. Som bankmann bidro han med sin ekspertise i 1970-årene som leder av PLOs seksjon for utenlandsinvesteringer og så som generaldirektør for hele organisasjonens økonomiske avdeling til å gjøre den til en av de største arbeidsgivere i Libanon. Hans avdeling vokste seg stor til 6.500 medarbeidere og med en omsetning på rundt 40 millioner dollar.
Etter Israels innmarsj i juni 1982 ble PLO-folk nødt til å forlate Libanon, og Ahmed Qurei fulgte med Yasser Arafat til Tunis.
Etter hvert som eldre ledere døde, avanserte Qurei og ble mer prominent, og i august 1989 ble han valgt inn i Fatahs sentralkomité. Som medlem av sentralkomiteen ble Qurei viktig under forhandlingene som førte frem til Osloavtalen (1993). Han hadde vært med på de hemmelige forhandlingene i Norge fra starten av.
Han grunnla Palestinian Economic Council for Development and Reconstruction (PECDAR) i 1993 og ledet dets arbeid med å oppnå donasjoner fra givere internasjonalt.
Han innehadde en rekke politiske verv i Den palestinske selvstyremyndighetens regjeringer. Han var blant annet dens økonomi- og handelsminister, og industriminister. Han var ogsåansvarlig for en utviklingsplan for de palestinske områder som ble fremlagt for Verdensbanken i 1993.
Qurei ble valgt til ordførende forPalestinas lovgivende forsamling (PLC) den 7. mars 1996 i Gaza.
Senere var han med på Camp David-forhandlingene i juni 2000 med Ehud Barak, og i januar 2001 ved Taba-forhandlingene.
Han ble gjenvalgt til ordførende for PLC i mars 2001.
Statsminister
Etter den palestinske statsminister Mahmoud Abbas' brå fratreden den 6. september 2003 etter indre strid og andre problemer, nominerte den palestinske selvstyremyndighets president Yasser Arafat Qurei til statsministerposten. Qurei tok imot utnevnelsen den 10. september dom å lede en kriseregjering. Dagen etter kom den israelske regjering, formodentlig som reaksjon på bombeangrep to dager tidligere,med en melding at president Arafat kom til å bli «fjernet». Qurei bestemte seg da å danne en full regjering i stedet for den reduserte i pakt med den planlagte kriseregjeringen han hadde sagt ja til å lede.
Ved presidentdekret begynte Qurei sin statsministeroppgave den 5. oktober 2003, og en åttemedlems kriseregjering ble tatt i ed den 7. oktober. Imidlertid klarte ikke Qurei å dannet et fullt kabinett på grunn av en disputt med Arafat som pågikk i ti uker om hvem som skulle bli innenriksminister og kontrollere de palestinske sikkerhetsstjenester, og han truet da med sin fratreden. Skjønt Fatahs sentralkomité hadde gått med krisekabinett med Qurei som caretaker-statsminister, nektet det Fatah-dominerte PLC å avholde en tillitsavstemning. Krisekabinettets løpetid kom til sin ende den 4. november. men Arafat bad Qurei om å forbli på post trass i deres disputt, og PLC godkjente en ny 24-medlemmers-regjering den 12. november.
Qurei hadde også ansvar for sikkerhetsspørsmål i sin tid som statsminister.
Blant Ahmed Qureis prioriteringer var å møte og forhandle med den israelske side om utformingen den avtalte Veikart for fred-plan, som skulle føre frem til en palestinsk statsdannelse. Israels passivitet og det at USA ikke hadde gjort nok til å tvinge Israel til å oppfylle fredsplanens bestemmelser, så vel som manglende større i egne rekker, hadde vært årsaker til Mahmoud Abbas' tidligere fratreden.
I 2004 sa Ahmed Qurei at dersom Israel ikke klarte å komme til enighet med palestinerne, sa burde palestinerne heller gå inn for én eneste og binasjonal stat. Under den 9. Fatah-konferanse i august 2009 klarte han ikke å bli gjenvalgt til Fatahs sentralkomité.
Qurei var fungerende palestinsk president under Yassir Arafats sykdom høsten 2004.
Etter president Arafats død i november 2004 og Mahmoud Abbas' påfølgende seier ved det påfølgende palestinske presidentvalg i 2005, ble Ahmed Qurei bedt om å fortsette som statsminister og danne nytt regjeringskabinett. Grunnet krav fra Fatah-ledere og PLC-medlemmer om å gjøre det nye kabinett mer reformorientert, ble tillitsavstemningen utsatt gang på gang. Den ble til slutt avholdt med positivt utfall den 24. februar 2005 etter at Qurei hadde revidert sin ministerliste for å imøtekomme kravene.
Den 15. desember 2005 fratrådte Qurei for en kort tid sin statsministerstilling for å kunne stille til valg for et mandat i Palestinas lovgivende forsamling, men ombestemte seg, og kom tilbake som statsminister ni dager etter. I de få mellomliggende dagene hadde Nabil Shaath vært statsminister.
Den 26. januar 2006 kunngjorde Ahmed Qurei sin intensjon om å fratre etter Fatahs nederlag mot Hamas i parlamentsvalgene samme januar. President Mahmoud Abbas bad ham fortsette som leder av et forretningsministerium inntil han kunne avløses av Ismail Haniyeh (Hamas).
Barnstable County
Barnstable County er et fylke i den amerikanske delstaten Massachusetts. Det ligger i de sørøstlige delene av staten og det grenser mot Plymouth County i nordvest og mot Dukes County i sør.
Ahmed Ali Mohammed Qurei
Etter statsministertiden
I 2012 oppfordret han palestinerne i en artikkel i avisen Al-Quds Al-Arabi om å vurdere en enstatsløsning i stedet for en tostatsløsning. Han mente at Israel «begravde» eller «halshugde» tostatsløsningen ved sine stadige etableringer av bosetninger på Vestbredden og Gazastripen.
Ahmed Qurei døde den 22. februar 2023 i Ramallah i en alder av 85 år.
Barnstable County
Barnstable Countys totale areal er 3,382 km² hvorav 2 357 km² er vann. I 2000 hadde fylket 222,230 innbyggere, og administrasjonssenteret ligger i byen Barnstable.
Margarodidae
Margarodidae er en gruppe med plantelus som hører til gruppen skjoldlus, Coccoidea. De er insekter med sugende munndeler og hører til i den store gruppen nebbmunner.
Utseende
Disse skjoldlusene omgir deg gjerne med hvit voks, slik at selve insektet er vanskelig å se. De kan se ganske spesielle ut. De marklevende artene i slekten Margarodes (ikke i Europa) er kjent som "ground pearls" ("jordperler"). Ryggen er dekket av et skjold, men ulikt mange andre skjoldlus er beina fortsatt brukbare og gjør at de kan bevege seg noe. På undersiden går det ut en vokskledt eggsekk som kan bli flere ganger så lang som dyret, denne er full av små, røde egg.
Levevis
Disse artene er stort sett hermafroditter (noe som er ganske uvanlig mellom insekter) og befrukter seg selv. Dette er gunstig for dyr som er så lite bevegelige som skjoldlusene, og det gjør også at de kan produsere store mengder avkom. I noen bestander finnes også små, vingede hanner, som parer seg med hermafrodittene. Rene hunner er ukjent i denne gruppen. Når hermafrodittene befrukter seg selv, blir alt avkommet hermafroditter, mens om de blir befruktet av hanner, blir avkommet både hanner og hermafroditter. Skjoldlusene blir spist av ulike marihøner. En del parasitter angriper dem, særlig i snylteveps-familiene Aphelinidae og Encyrtidae.
Skadedyr
Arten sitrusskjoldlus (Icerya purchasi), internasjonalt kjent som "cottony cushion scale", er et beryktet skadedyr på sitrus-trær som er spredt over store deler av verden i litt varmere strøk. Den har vært en trussel mot sitrusdyrking blant annet i California. Bekjempingen av denne arten er et klassisk eksempel på vellykket biologisk kontroll. I 1888-89, da sitrusskjoldlusen truet med å ødelegge appelsindyrkingen i California, ble marihønen Rodolia cardinalis innført. Denne reduserte raskt skjoldlusbestandene til et uskadelig nivå. Senere har også en parasittisk flue, Lestophonus iceryae (familien Cryptochetidae) blitt innført for å holde lusene under kontroll.
Utbredelse
De fleste av de europeiske artene lever i middelhavsområdet. Flere arter er funnet i Sverige, men ingen så langt i Norge.
Systematisk inndeling / europeiske arter
Familien Marchalinidae er nylig skilt ut fra Margarodidae.
Prusa i3
Prusa i3 er en 3D-skriver produsert av det tsjekkiske selskapet Prusa Research. Den første i3-en ble designet av Josef Průša i 2012, og ble popular blant hobbybyggere. Josef Prusa så et behov i markedet for slike byggesett, og i 2015 ble derfor Prusa i3 lansert som et kommersielt produkt. I 2016 var Prusa i3 den mest brukte 3D-skriveren i verden.
Spesifikasjonene er åpent tilgjengelig, og det finnes flere kloner på markedet. For å beholde markedsandelene forsøker selskapet å kontinuerlig utvikle og forbedre skriveren.
Historie
Forløperne til Pusa i3 var RepRap Mendel fra RepRap-prosjektet, som la grunnlag til Josef Průša sine egne Prusa Mendel (senere kalt i1) og Prusa Mendel i2.
RepRap Mendel
I 2009 så RepRap Mendel dagens lys. Dette er en av mange ulike skriverdesign fra RepRap-prosjektet som går ut på å lage 3D-skrivere som kan kopiere seg selv ved å skrive ut nye 3D-printede deler, og fortrinnsvis kobles sammen med ellers lett tilgjengelige komponenter (kalt "vitaminer", ettersom de ikke kan lages av selve skriveren). På Mendel-modellen inkluderte disse vitaminene komponenter som gjengestenger, ledeskruer, glatte stenger og lagre, maskinskruer, muttere, stegmotorer, kretskort og en ekstruder ("hot end") til å smelte og legge termoplastiske materialer (f.eks. PLA-plast på rull). Josef Průša var en av hovedpersonene bak RepRap Mendel.
Prusa Mendel i1
I september 2010 presenterte Josef Průša sin egen forenkling av RepRap Mendel-designet. Tiden det tok å skrive ut plastdelene ble redusert fra 20 til 10 timer. En forenkling var at kulelagrene i det opprinnelige designet blitt byttet ut med 3D-skrevne foringer. Skriveren ble døpt Prusa Mendel av RepRap-miljøet.
Prusa Mendel i2
I november 2011 ble den andre iterasjonen av Prusa Mendel lansert. Oppgraderinger bestod av forbedret reimdrift, bruk av lineære lagre (LM8UU) og deler som kunne klikkes på plass istedenfor å limes. i2 var ment å kreve mindre verktøy både for bygging og vedlikehold.
Prusa i3
I mai 2012 presenterte Josef Průša et stort redesign som dreide fokus over på at skriveren skulle bli enklere å bygge og bruke, og gikk dermed delvis bort fra å bruke generiske og lett tilgjengelig komponenter som hadde vært fokus på RepRap-skriverne. Man gikk bort fra å bruke en ramme laget av gjengestenger, og brukte istedet en ramme skåret ut av en aluminiumsplate for mer stivhet og dermed mer presise bevegelser. På de første i3-ene brukte man en spesiell ekstruder kalt "Prusa nozzle" av rustfritt stål, som brukte en noe uvanlige 3 mm filamentdiameter og hadde M5-gjenger istedenfor M8.
Tre år senere i 2015 begynte Prusa å selge Prusa i3 som byggesett under navnet "Original Prusa i3" via selskapet Prusa Research etter at han hadde innsett at det var et marked for komplette 3D-skriver-byggesett. I cirka to måneder ble i3 levert med 3 mm filamentdiameter (som retrospektivt har blitt kalt MK0), før MK1-oppdateringen kom hvor man gikk over til å bruke en mer standard filamentdiameter på 1.75 mm.
Prusa i3 MK2 og MK2S
Mark 2-versjonen ble lansert i mai 2016, og var den første hobbyskriveren med såkalt maskeutjevning (engelsk mesh bed leveling), hvilket vil si at skriveren tar hensyn til kast i høyden på skriveflaten, samt automatisk skjevhetskorreksjon (engelsk automatic geometry skew correction) for alle tre aksene. Mark 2 økte også skrivevolumet fra 200 × 200 × 200 mm til 250 × 210 × 200 mm. Det ble brukt nye stegmotorer spesialbygd etter Prusa sine spesifikasjoner som hadde egne integrerte ledeskruer. MK2 hadde også en induktanssensor for å automatisk få skriveflaten i vater, og en oppdatert versjon av "Marlin"-fastvaren. Andre nye funksjoner inkluderte en polyeterimid-belegg på skriveflaten, et "Rambo"-styrekretskort og "E3D V6 Full"-skriveelement. Prusa MK2 ble den første RepRap-skriveren støttet av Windows 10 sitt system for plug-and-play USB ID.
Mark 2S-versjonen ble lansert i mars 2017. Oppdateringer inkluderte U-bolter for å holde på LM8UU-lagrene i stedet for buntebånd som hadde blitt brukt tidligere, bedre kvalitet på lagre og stenger, forbedret montasje for induktanssensoren, forbedret kabelhåndtering og nytt deksel til elektronikken. I en periode ble det solgt et oppgraderingssett for å bygge om skrivere fra mark 2 til mark 2S.
Prusa i3 MK3 og MK2.5
Mark 3 ble lansert i september 2017, og var en forholdsvis stor oppgradering. Oppdateringer inkluderte en mer stabil Y-akse, ny ekstruder med dobbeltsidige "Bondtech"-tannhjul, mer stillegående vifter med overvåking av omdreiningstall, økt utskriftshastighet fra 100 mm/s til 200 mm/s, en oppdatert nivelleringssensor, nytt styreelektronikkort som kalles "Einsy", mer stillegående stegmotorer med 128-stegs mikrosteg-drivere og en oppvarmet magnetisk skriveflate med avtagbare polyeterimid-belagte stålark. En annen forskjell er at mark 3 benytter 24 volts strømforsyning i motsetning til 12 V, og alle de elektroniske komponentene er derfor skiftet ut til 24 V-varianter. Skriveren har også dedikert tilkobling for Raspberry Pi Zero W slik at man kunne benytte den populære OctoPrint-programvaren for trådløs utskrift. Prusa tilbudte også gratis nedlastning av Octoprint-programvare tilpasset Prusa i3.
Mark 3 sine oppdateringer når det gjelder brukervennlighet inkluderer et filamentdetektor som gjør det lettere å bytte filament, og som automatisk kan sette utskriften på pause dersom man går tom for filament eller filamentet setter seg fast. En annen forbedring var automatisk feilkorrigering dersom stegmotoren hopper over steg, dette for å hindre utilsiktet hopping mellom lag. Mark 3 skal også kunne fortsette utskriften der den slapp etter korte strømbrudd. Lufttemperatur-sensoren både bekrefter at lufttemperaturen er passende for utskrift og detekterer eventuell overopphetning av elektriske komponenter på hovedkortet.
Halfdan Rasmussen
Halfdan Rasmussen (født 29. januar 1915 i København, død 2. mars 2002 ) var en dansk dikter og forfatter. Med sine underfundige og humoristiske barnerim fra 1950-tallet og framover, ble han en av Danmarks mest folkekjære diktere. Han utgav til sammen over 80 bøker, både muntre regler for barn og samfunnsengesjerte diktsamlinger for voksne. Hans kjente rim er òg brukt i mange lærebøker og visebøker.
CS Marítimo
Club Sport Marítimo er en portugisisk fotballklubb fra byen Funchal i distriktet Madeira. Klubben ble grunnlagt i 1910 og lagets draktfarger er grønne med røde vertikale striper og hvit underdel, mens bortedraktene er hvite med grønn underdel. CS Marítimo spiller sine hjemmekamper på Estádio do Marítimo.
CS Marítimo har vunnet det nasjonale cupmesterskapet Taça de Portugal én gang, i 1925/1926. Klubben har også vunnet Segunda Divisão Portuguesa (datidens nivå to, tilsvarende dagens Liga de Honra) to ganger, i henholdsvis 1976/1977 og 1981/1982. I europeisk sammenheng har klubben deltatt i UEFA-cupen ved syv anledninger; 1993/1994, 1994/1995, 1998/1999, 2001/2002, 2003/2004, 2008/2009 og 2010/2011.
Spillerstall
Oppdatert 14. april 2023.
Doctor of Letters
Doctor of Letters (latin, Litterarum doctor), forkortet D.Litt., er en høyere doktorgrad som tildeles av universiteter i Storbritannia og andre samveldestater. Graden er en høyere grad enn PhD.
Halfdan Rasmussen
Under andre verdenskrig var Rasmussen aktiv i motstandskampen mot den tyske okkupasjonsmakten i Danmark med sine dikt.
Rim-og billedboken Halfdans ABC med illustrasjoner av Ib Spang Olsen ble tatt opp i Danmarks kulturkanons «barnekanon» i 2006.
Prusa i3
Prusa i3 MK3 og MK2.5
Mark 2.5 var et oppgraderingssett som ble tilbudt for eksisterende mark 2- og mark 2S-skrivere. Oppgraderingssettet kostet 200 amerikanske dollar, og var begrenset til de delene som var billigst å oppgradere. Etter kritikk fra brukere lagde Prusa et fullverdig oppgraderingssett til MK3 som kostet 500 amerikanske dollar.
Prusa i3 MK3S og MK3S+
Mark 3S ble lansert i februar 2019. Oppdateringer inkluderer en forenklet mekanisk filamentsensor, forbedret viftekjøling og at det er lettere å komme til ekstruderen for vedlikehold.
Samtidig med lanseringen av Mark 3S kom også den valgfrie multimateriale-oppgraderingen "Multi Material Upgrade 2S" (MMU2S), som gjorde det mulig å bruke 5 ulike farger eller materialer i en og samme utskrift automatisk og uten opphold.
Mark 3S+ ble lansert i november 2020, og hadde oppdatert nivelleringssensor, samt et par andre mindre endringer.
Komponenter og materialer
Alle Prusa i3-modeller bruker filament som råstoff til å skrive ut deler.
I likhet med de fleste andre filament-3D-skrivere bruker Prusa i3 en dyse med standard M6-gjenger.
Kloner
Grunnet sin popularitet og at spesifikasjonene er tilgjegnelig både i form av åpen kildekode og åpen maskinvare fins det mange kloner av Prusa i3 laget både av enkeltpersoner og selskaper. I tillegg til kopier fins det også varianter og oppgraderinger, både som ferdigmonterte enheter og byggesett. I stedet for å konkurrere direkte med disse er Prusa Research sin strategi å kontinuerlig videreutvikle sitt eget design.
Rammer
i3-varianter har blitt laget med rammer i mange forskjellige typer materialer. Eksempelvis plater skåret ut av stål, akryl (laserskjært eller CNC-frest), MDF-fiberplater og Lego.
Det vanligste materialet både blant produsenter og entusiaster som bygger sine egne kloner er trolig å sette sammen en ramme fra rimelige ekstruderte aluminiumsprofiler.
Ekstrudere
I tillegg til ekstrudere produsert av Prusa Research har det også oppstått et ettermarked for ekstrudere og andre verktøyhoder, som for eksempel MIG-sveisere og laserskjærere.
Som en aprilsnarr i 2018 lanserte Josef Průša et utvalg av funksjonelle matlagingsverktøy og -programmer under navnet "MK3 Master Chef Upgrade".
Sportforum Hohenschönhausen
Sportforum Hohenschönhausen er et idrettsanlegg i Alt-Hohenschönhausen i bydelen Lichtenberg i Berlin. Sportforum har anlegg for et stort antall sommer- og vinteridretter. Det er Europas største sports- og treningssentrum, dekker et område på i alt 550 dekar, og huser ca. 30 ulike sportsklubber.
De første anleggene ble åpnet i 1954. I tillegg til de ulike arenaer og idrettsanlegg holder idrettsstudiene på Humboldt-universitetet til på området, med ca. 500 studenter.
Anlegget
Sportforum består i dag av en rekke konkurransearenaer og treningsanlegg. En oversikt er gitt nedenfor. I tillegg til disse arenaene finnes det en rekke mindre treningsrom for bl.a. vekttrennig.
Skøytebanen
I 1962 ble Øst-Tysklands første kunstfrosne 400-metersbane åpna på Sportforum. Fram til 1975 ble alle østtyske mesterskap arrangert på banen. De siste stevnene på denne banen ble avholdt i 1984; etter at det var gjort vedtak om å erstatte den med en skøytehall som skulle gjøre østtyske løpere forberedt foran OL i 1988, som skulle gå innendørs i Calgary.
I løpet av 1985 og 1986 kom taket på plass, og det ble arrangert noen testløp den sesongen. I løpet av 1987 ble det også satt opp vegger rundt banen, og i november samme år ble den nye banen åpnet som den første innendørs 400-metersbane i verden – én dag før Thialf i Heerenveen.
På grunn av manglende klimaanlegg, ble ikke Sportforum noen verdensrekordbane i samme grad som i Heerenveen og Calgary. I 1997 ble det installert et nytt klimaanlegg, som umiddelbart resulterte i bedre forhold. Under verdenscupløpene i november 1997 ble den første verdensrekorden satt på Sportforum, da nederlenderen Ids Postma gikk 1500 m på 1.49,81.
Dominik Furch
Dominik Furch (født 19. april 1990) er en tsjekkisk ishockeyspiller.
Han representerte Tsjekkia under Vinter-OL 2018 i Pyeongchang, hvor han ble nummer 4 med det tsjekkiske landslaget.
You Ain’t Woman Enough (To Take My Man)
«Good Hearted Woman» er en sang skrevet av Loretta Lynn som ble spilt inn og gitt ut på singel med Loretta Lynn i 1966. Sangen ble også gitt ut på albumet You Ain't Woman Enough senere samme år.
Tina Turner spilte inn sangen i Bolic Sound i Inglewood i California i juni 1974, men er ikke offisielt utgitt.
Creality
Creality er en kinesisk produsent av 3D-skrivere som produserer filament- og harpiksskrivere. De har både modeller ment for hobbybruk samt modeller beregnet for industriell bruk.
Ender 3
Creality fikk særlig anerkjennelse av Ender 3-skriveren som ble lansert i mars 2018, som da satte en ny standard for de rimeligste 3D-skrivere til hobbybruk. I juli 2018 ble mye av oppbygningen til Ender 3 frigitt, inkludert åpen kildekode, deling av de fleste maskinvarespesifikasjonene, CAD- filer, koblingsskjemaer og fastvarefiler. Siden har det kommet flere kloner og konkurrenter i samme prissegment.
Sammenlignet med dyrere skrivere har Ender 3 rykte på seg for å kreve en del regelmessig vedlikehold og finjustering ved vanlig bruk. Det er dessuten vanlig å utføre flere oppgraderinger for å legge til funksjonaliteter som ikke kommer fra fabrikk.
DS «Rauma» (1889)
DS, senere MS «Rauma» var i perioden 1889-1963 en lokalrutebåt i fart i Møre og Romsdal.
Creality
Ender 3
Creality Ender 3 har blitt oppgradert med Ender 3 Pro som kom senere i 2018, og Ender 3 v2 som kom i 2020, men mangler fortsatt flere typer funksjonalitet som finnes blant annet på Prusa sine i3- og Mini-modeller.
Dukes County
Dukes County er et fylke i den amerikanske delstaten Massachusetts. Det ligger i de sørøstlige delene av staten og det grenser mot Barnstable County i nord.
Petr Koukal (ishockeyspiller)
Petr Koukal (født 16. august 1982) er en tsjekkisk ishockeyspiller.
Han representerte Tsjekkia under Vinter-OL 2018 i Pyeongchang, hvor han ble nummer 4 med det tsjekkiske landslaget.
Sektormine
En sektormine eller sektorladning er en rettet sprengladning som vanligvis utløses på kommando. En sektormine kan utløses ved hjelp av snubletråd. Den defineres da som en antipersonellmine og er dermed forbudt etter Minekonvensjonen. Den har virkning innenfor en sektor på omtrent 60° foran våpenet, hvor en eksplosjon kaster fra hundrevis av små stålkuler. Våpenet brukes nesten utelukkende mot personell.
Det eksisterer en rekke forskjellige typer sektorminer. Den mest kjente er den amerikanske Mine, AntiPersonnel, M18A1, også kjent under kallenavnet Claymore. Andre eksempler er fra den tidligere Sovjetunionen MON-50, MON-90, MON-100, MON-200; fra Israel No. 6; Fra Frankrike MAPED F1 og fra Sør-Afrika Mini MS-803.
Queens Borough Public Library
Queens Borough Public Library (QBPL) er det offentlige biblioteket for bydelen Queens i New York. Siden opprettelsen av det første folkebiblioteket i Queens i 1858 er QBPL blitt et av de største offentlige bibliotekene i USA, med 63 lokale avdelinger over hele bydelen. Etter størrelse på samlingen er QBPL det nest største biblioteket i landet.
Fabrice Calligny
Karriere
Som junior fikk han to gull ved junior-EM i friidrett 1999 i Riga. Individuelt vant han gull på 100 meter, foran Mark Lewis-Francis, og i tillegg vant Frankrike gull på 4 x 100 meter stafett. Året etter vant han sølv på 4 x 100 meter stafett ved junior-VM i friidrett 2000, sammen Ronald Pognon, Ladji Doucouré og Leslie Djhone.
Han deltok både ved VM i friidrett 2001 og EM i friidrett 2002 uten å nå finalen.
I august 2006 deltok han ved EM i friidrett Göteborg, der Frankrike fikk bronse på 4 x 100 stafett. Denne gang løp han sammen Oudéré Kankarafou, Ronald Pognon og David Alerte.
Huckleberry Finn (film, 1920)
Huckleberry Finn er en amerikansk stum drama-komedie fra 1920, regissert av William Desmond Taylor og med Lewis Sargent i hovedrollen. Filmen er basert på Mark Twains kjente roman Huckleberry Finn fra 1884.
Handling
Enken Douglas har tatt til seg Huckleberry Finn, og har til hensikt å «gjøre ham sivilisert» – han har hatt en kaotisk og omflakkende oppvekst så langt, og blitt en temmelig upolert – om enn godhjertet – gutt. Men hans egoistiske far dukker opp og tvinger Huck til å bli med på en seilas nedover Mississippi-elven. Etter at faren har jult ham opp klarer Huck å rømme, og han fingerer en kanovelt slik at faren skal tro at han er druknet når han oppdager at sønnen er borte.
Liste over biskoper av Würzburg
Se også: Würzburg bispedømme
Sportsklubben Rye
Legenden sier at fem gutter startet klubben ved vannposten på gamle Grünerløkka brannstasjon under navnet Djerv. Med førti betalende (25 øre uken) medlemmer innen fotball og ski holdt man generalforsamling i brannstasjonens hestestall med stilbok som protokoll og en fotball som eneste eiendel. Man trente på Olaf Ryes plass (Oslo) (derav klubbens navn, endret i 1923) og innlemmet sågar ishockey og skøyter, senere orientering og kappgang. Ikke før i 1922 startet man sykkel og i 1929 tok klubben i bruk den nye velodromen på Dælenenga. Klubbens første norgesmesterskap kom i 1934, og siden har den høstet over sytti seire, hvorav over tjue lagmesterskap og ti kongepokaler. Blant kjente ryttere er Per Digerud og sønnen Geir Digerud, samt Harald Bundli og Egil Andreas Aasheim. Ved Erik Gjems-Onstad tok klubben initiativ til Styrkeprøven i 1967, Øyeren Rundt i 1970 og Nordmarka Rundt i 1975. De senere årene har klubben også fått gruppe for løping, langrenn (1988) og triatlon. Klubben har også i senere tid, begynt med flere type sykkelsporter som terrengsykling og downhill
Sportsarrangementer
Sportsklubben Rye arrangerer mange løp, ritt og idrettsarrangementer, blant annet Ryeløpet, Nordmarka Rundt, Øyeren Rundt, Oslo Triathlon, Norgescup Utfor og United Bakeries Cup.
Ryeløpet
Ryeløpet er et fem km mosjonsløp med start og mål ved Paradisbukta på Bygdøy, arrangeret i mai hvert år siden 1990.
Løpet går på turveiene i og rundt Kongeskogen. Løperne starter på Paradisbukta og de løper derfra retning Kongsgården før de snur retning Bygdøy sjøbad. Derfra går løypen tilbake til start hvor den fortsetter retning Huk før den svinger tilbake inn i Kongeskogen. Løpet har målgang ved Paradisbukta.
Æresmedlemmer
Erik Gjems-Onstad
Douglas Aircraft Company
Douglas Aircraft Company var en flyprodusent som ble grunnlagt av Donald Wills Douglas sr. i juli 1921.
Selskapet er mest kjent for sin «DC-serie» med kommersielle fly, inkludert Douglas DC-3, som ofte er sett på som det mest betydningsfulle flyet som noensinne er blitt produsert. Flyet var også produsert til militært formål under betegnelsen Douglas C-47 Skytrain. Douglas skapte flere typer fly for USAs militære og spesielt US Navy.
Historie
Firmaet begynte med å bygge torpedobombefly for US Navy, men utviklet flere varianter av disse flyene, inkludert observasjonsfly og en postflyvariant. Etter fem år produserte selskapet over 100 fly årlig. Blant de tidlige ansatte på Douglas-fabrikken var Edward Heinemann (konstruktør hos Douglas og senere ansvarlig for utviklingen av F-16 Fighting Falcon hos General Dynamics, James Kindelberger (senere sjef for North American Aviation) og John Northrop (konstruktør i Lockheed, Douglas og sjef for Northrop). Firmaet beholdt plassen i det militære markedet ved å ekspandere mot amfibiefly mot slutten av 1920-årene og flyttet også produksjonsfasilitetene til Santa Monica. Fabrikkbygningen i Santa Monica var så stor at postpikene brukte rulleskøyter for å levere internpost. Ved slutten av 2. verdenskrig hadde Douglas fabrikker ved Santa Monica, El Segundo, Long Beach og Torrance i California, Tulsa og Midwest City i Oklahoma og Chicago i Illinois.
I 1934 produserte Douglas det tomotors transportflyet DC-2, etterfulgt av det kjente DC-3 i 1936. Det vide spekteret av fly som ble produsert av Douglas, inkluderer passasjerfly, lette og mediumtunge bombefly, jagerfly, transportfly, observasjonsfly og eksperimentelle fly. I tillegg til sine egne design produserte selskapet også bombeflyene B-17 Flying Fortress og Boeing B-47 på lisens. Douglas var pioner på relaterte felt som utskytningsseter, luft-til-luft-, overflate-til-luft- og luft-til-overflate-missiler, utskytningskjøretøyer og bomber. I 1967 hadde selskapet problemer med å dekke etterspørselen etter passasjerflyene DC-8 og DC-9 samt det militære angrepsflyet A-4 Skyhawk. Kvalitets- og pengeproblemer, kombinert med stor etterspørsel på grunn av Vietnamkrigen førte til at Douglas ble slått sammen med McDonnell Aircraft Corporation og dannet selskapet McDonnell Douglas. Dette selskapet ble kjøpt opp av Boeing i 1997 og endte dermed 75 år med produksjon av Douglas-fly.
Liste over utøvere i Vuelta a España 2019
Liste over utøvere i Vuelta a España 2019
Noter
<references group="lower-alpha" />
Sara (film)
Sara (persisk: ) er en iransk dramafilm fra 1992, regissert av Dariush Mehrjui. Filmen bygger på Henrik Ibsens skuespill Et dukkehjem fra 1879.
Rollenavnene er forandret til iranske:
Filmen ble tildelt publikumsprisen ved Three Continents Festival i Nantes og delte Golden Seashell ved San Sebastián International Film Festival, der Niki Karimi mottok prisen for beste kvinnelige skuespiller (Silver Seashell) for tittelrollen.
Brooklyn Public Library
Brooklyn Public Library (BPL) er det offentlige biblioteket for bydelen Brooklyn i New York. Det er det femte største folkebiblioteket i USA.
BPL ble sanksjonert av den lovgivende forsamlingen i New York 1. mai 1892. Bydelsutvalget vedtok deretter opprettelsen av biblioteket 30. november 1896. Mellom 1901 og 1923 donerte filantropen Andrew Carnegie 1,6 millioner dollar.
Hovedbygningen, Central Library, ligger ved Prospect Park, utenfor Grand Army Plaza der Eastern Parkway møter Flatbush Avenue. Bygningen ligner en åpen bok, med ryggen ved hovedinngangen og omslaget langs de to avenyene. Byggearbeidene begynte i 1912 og var fullført i 1941. Biblioteket åpnet 1. februar 1941. Hovedbygningen fikk betegnelsen landemerke av New York City Landmarks Preservation Commission i 1997.
I tillegg til hovedbygningen har BPL et stort næringslivsbibliotek, Business Library, som ligger på Cadman Plaza West i Brooklyn sentrum, og 58 lokale avdelinger.
Michal Jordán
Michal Jordán (født 17. juli 1990) er en tsjekkisk ishockeyspiller.
Vindalsåsen
Vindalsåsen har en egen velforening, Vindalsåsen Velforening. Foreningen er medlem i NVF, men har ikke egen hjemmeside. Barn oppvokst i Vindalsåsen går på Moflata barneskole og Gimsøy ungdomsskole. Det finnes tre private barnehager nær Vindalsåsen:
Michal Jordán
Han representerte Tsjekkia under Vinter-OL 2018 i Pyeongchang, hvor han ble nummer 4 med det tsjekkiske landslaget.
Vindalsåsen
Herkules IF er nærmeste idrettsforening.
Innenfor en radius på 1–2 kilometer fra Vindalsåsen ligger Telemark Sentralsykehus, Geiteryggen flyplass (Skien lufthavn, Geiteryggen), Klosterskogen travpark og Skien Fritidspark.
Hvitsteintjenn i Solum som tidligere har vært reserve drikkevannskilde for innbyggerne i deler av Skien kommune, ligger ca. 20 minutters gange fra Vindalsåsen.
Riksvei 36 går forbi Vindalsåsen. Veistrekningen av riksveien som går forbi Vindalsåsen kalles Voldsvegen. Kommunale vann- og avløpsledninger for Vindalsåsen ligger i Voldsvegen.
Nærmeste butikk er Rema 1000 på Moflata. Avstanden er kort til Skien sentrum og Handelsbyen Herkules.
Telemarks største – og flotteste rododendroner står i en hage i Vindalsåsen. Hver av de to plantene i hagen har over 2 000 blomster.
Historie
Historien til Vindalsåsen er mangelfull. Dagens Vindalsåsen hadde tilknytning til Gjemsø kloster og klosterets vintrær lå sannsynligvis nettopp i Vindalsåsen, eller "Vindalen" som den den dengang ble omtalt som. Gjemsø kloster eide "Vindalen" og slik sett strekker historien til Vindalsåsen seg helt tilbake til 1600-tallet.